ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΑΠΡΙΛΙΟΥ 2020

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

 ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΑΠΡΙΛΙΟΣ 2020

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

 ΑΠΡΙΛΙΟΣ 2020

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α04/2020

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΑΠΡΙΛΙΟΣ 2020

Α. Γενική Κατάσταση της Αγοράς Εργασίας

Η Κύπρος εξήλθε της οικονομικής κρίσης το 2015 όπου οι οικονομικοί δείκτες άρχισαν να παρουσιάζουν σταθερή βελτίωση και η οικονομία να ανακάμπτει. Η ποσοστιαία μεταβολή του ΑΕΠ κατά τα έτη 2015-2019 κατέγραψαν θετικό πρόσημο, αρχίζοντας με ανάπτυξη 2% το 2015 και φτάνοντας σε 3,8% το 2018.

Μετά την εκτόξευση της ανεργίας, με το ψηλότερο σημείο της να καταγράφεται το 2014 (16,1%), η πορεία αποκλιμάκωσης της ήταν σταθερή από το 2015 (14,9%) και μετέπειτα και έφτασε στο μισό το 2019 (7,1%).

Με το ξέσπασμα της πανδημίας του κορονοιού τον Μάρτιο του 2020, η οικονομία της Κύπρου βρίσκεται για ακόμη μία φορά μετέωρη. Οι πρώτες εκτιμήσεις για το βάθος και τις επιπτώσεις της κρίσης είναι δυσοίωνες.

Η Δημόσια Υπηρεσία Απασχόλησης κλήθηκε να εφαρμόσει από τις 12 Μαρτίου 2020 τα έκτακτα μέτρα που ανακοινώθηκαν από το ΥΕΠΚΑ με στόχο την αποφυγή της εξάπλωσης του κορονοιού. Για τον λόγο αυτό οι ανανεώσεις των εγγεγραμμένων ανέργων γίνονται αυτόματα και οι νέες εγγραφές ανέργων χωρίς φυσική παρουσία. Επιπλέον, οι εργοδότες και οι εταιρείες εξυπηρετούνται εξ αποστάσεως. Λόγω αυτών των μέτρων, η σύγκριση των στοιχείων εγγεγραμμένης ανεργίας Απριλίου 2020, με τα στοιχεία προηγούμενων μηνών δεν θεωρείται ασφαλής.

Σύμφωνα με τα τελευταία στοιχεία της Έρευνας Εργατικού Δυναμικού, κατά το πρώτο τρίμηνο του 2020 το ποσοστό ανεργίας διαμορφώθηκε στο 7,3% του εργατικού δυναμικού (32.803 άτομα) παρουσιάζοντας μείωση κατά 1,5 ποσοστιαίες μονάδες (6.449 άτομα) σε σχέση με το 2019 που ήταν 8,8% (39.252 άτομα). Το ποσοστό ανεργίας το 2019 (μέσος όρος) διαμορφώθηκε στο 7,1% του εργατικού δυναμικού (31.703 άτομα) παρουσιάζοντας μείωση κατά 1,3 ποσοστιαίες μονάδες (4.914 άτομα) σε σχέση με το μέσο όρο του 2018 που ήταν 8.4% (36.617 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 14,5% το πρώτο τρίμηνο του 2020, παρουσιάζοντας μείωση κατά 5,3 ποσοστιαίες μονάδες (2.331 άτομα) σε σχέση με το πρώτο τρίμηνο του 2019 που ήταν 19,8%. Το ποσοστό ανεργίας των νέων το 2019 (μέσος όρος) διαμορφώθηκε στο 16,6% του εργατικού δυναμικού (6.012 άτομα) παρουσιάζοντας μείωση κατά 3,6 ποσοστιαίες μονάδες (1.619 άτομα) σε σχέση με το μέσο όρο του 2018 που ήταν 20.2% (7.631 άτομα).

Κατά μέσο όρο το ποσοστό ανεργίας στους νέους 15-24 ετών το 2018 ήταν 20,2%, το 2017 διαμορφώθηκε στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Μάρτιο *του 2020* η ανεργία στην Κύπρο ανήλθε στο 6,7% παρουσιάζοντας μείωση κατά 0,9 ποσοστιαίες μονάδες σε σχέση με τον ίδιο μήνα πέρσι (7,6%). Σε σύγκριση με τον προηγούμενο μήνα, Φεβρουάριο 2020, το ποσοστό ανεργίας αυξήθηκε κατά 0,9 ποσοστιαίες μονάδες. Η ανεργία των νέων 15-24 ετών έφτασε στο 15,2% τον Δεκέμβριο του 2019.

Το επίπεδο ανεργίας στην Ευρωζώνη (ΕΑ 19) έφτασε στο 7,4% τον *Μάρτιο* του *2020 (τον μήνα που ξέσπασε ο Κορωνoιός) από 7,3% που ήταν τον Φεβρουάριο του 2020.* Ο μέσος όρος στην Ευρώπη (EU 27) έφτασε στο 6,6% τον *Μάρτιο* του *2020 από 6,5% που ήταν τον Φεβρουάριο του 2020*.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Απριλίου 2020, έφτασε τα 28.591 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Απρίλιο του 2020 αυξήθηκε στα 30.461 άτομα σε σύγκριση με 21.951 τον προηγούμενο μήνα.  Σε σύγκριση με τον Απρίλιο του 2019 σημειώθηκε αύξηση 8.276 ατόμων ή 40,7%.

Σύμφωνα με την Έρευνα Εργατικού Δυναμικού, το επίπεδο απασχόλησης (15+) το πρώτο τρίμηνο του 2020 αυξήθηκε κατά 7.940 άτομα σε σύγκριση με το ίδιο τρίμηνο του 2019, φτάνοντας στα 417.057 άτομα, από 409.117 άτομα που ήταν το 2019. Για την ίδια περίοδο (πρώτο τρίμηνο 2019 και 2020), το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 αυξήθηκε στο 75,1% από 74,5% που ήταν το 2019. Το ποσοστό απασχόλησης το 2019 (μέσος όρος) διαμορφώθηκε στο 75,7% . Σε σχέση με τα προηγούμενα χρόνια το επίπεδο απασχόλησης (20-64) το 2018 είχε φτάσει το 73,9%, το 2017 ήταν 70,8% και το 2016 ήταν 68,7%.

Β. Ανάλυση στοιχείων Εγγεγραμμένης Ανεργίας

1. *Σύγκριση μεταξύ Απριλίου 2019 και 2020 (ετήσια σύγκριση):*
* Αύξηση του αριθμού των εγγεγραμμένων ανέργων σε 28.591 άτομα από 20.315 τον αντίστοιχο μήνα του 2019 (αύξηση κατά 40,7% ή 8.276 άτομα).
* Κατά φύλο, ο αριθμός των άνεργων αντρών ανήλθε στα 12.774 άτομα, ενώ ο αριθμός των ανέργων γυναικών ανήλθε στα 15.817 άτομα. Σε σχέση με τον ίδιο μήνα πέρσι, ο αριθμός των ανέργων αντρών αυξήθηκε κατά 3.331 άτομα ή 35% ενώ των γυναικών αυξήθηκε κατά 4.945 άτομα ή 45%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική αύξησηπαρου­σιάστηκε στην επαρχία Αμμοχώστου (κατά 4.350 άτομα), ακολουθούμενη από την επαρχία Πάφου (κατά 1.728 άτομα), Λάρνακας (κατά 1.323 άτομα), Λεμεσού (κατά 742 άτομα) και Λευκωσίας (κατά 133 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες. Σημειώνεται ότι η Επαρχία Λευκωσίας συγκεντρώνει το μεγαλύτερο αριθμό ανέργων από όλες τις Επαρχίες (7.143 άτομα) και ακολουθεί η Επαρχία Αμμοχώστου (6.380 άτομα).
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2019 παρουσιάστηκαν στον τομέα των Ξενοδοχείων (κατά 5.785 άτομα), στο τομέα των Άλλων Υπηρεσιών (κατά 1.270 άτομα), στον τομέα του εμπορίου (κατά 928 άτομα) και στις μεταφορές (κατά 407 άτομα). Η μεγαλύτερη μείωση παρουσιάστηκε στον τομέα νεοεισερχομένων (κατά 415 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες. Η μεγαλύτερη συγκέντρωση ανέργων έχει καταγραφεί στον τομέα των Ξενοδοχείων (9.457 άτομα ή 33% του συνόλου) και του εμπορίου (4.898 άτομα ή 17% του συνόλου).
* Οι μεγαλύτερες αριθμητικές αυξήσεις κατά επαγγελματική κατηγορία σε σύγκριση με τον ίδιο μήνα του 2019 παρουσιάστηκαν ανάμεσα στον τομέα των υπηρεσιών και πωλητών (κατά 4.065 άτομα) και ανάμεσα στους ανειδίκευτους εργάτες, χειρωνάκτες και μικροεπαγγελματίες (κατά 2.452 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες. Η μεγαλύτερη συγκέντρωση ανέργων έχει καταγραφεί στην επαγγελματική κατηγορία των απασχολουμένων στην παροχή υπηρεσιών και πωλητές (9.159 άτομα ή 32% του συνόλου) και των ανειδίκευτων εργατών (6.433 άτομα ή 22,5% του συνόλου).
* Οι μεγαλύτερες αυξήσεις παρουσιάστηκαν στις ηλικιακές ομάδες 30-39 ετών (κατά 2.336 άτομα) και 40-49 ετών (κατά 2.164 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες. Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (7.653 άτομα ή 27% του συνόλου) και 40-49 ετών (6.252 άτομα ή 22%).
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 9.204 άτομα (αύξηση κατά 547 άτομα σε σχέση με τον ίδιο μήνα πέρσι) και αντιπροσωπεύει το 32% του συνόλου των εγγεγραμμένων ανέργων. O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 3.615 άτομα (μείωση κατά 1.181 άτομα σε σχέση με τον ίδιο μήνα πέρσι) και αντιπροσωπεύει το 13% του συνόλου των εγγεγραμμένων ανέργων. Αύξηση παρουσιάστηκε στους ανέργους με διάρκεια ανεργίας από 3 μήνες μέχρι 6 μήνες (κατά 5.862 άτομα) οι αντιπροσώπευαν το 41% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες. Επισημαίνεται ότι οι περισσότεροι άνεργοι είχαν διάρκεια ανεργίας από 3 μέχρι 6 μήνες (11.730 άτομα ή 41%).
* Οι Ελληνοκύπριοι αποτελούν την πλειοψηφία του συνόλου των ανέργων με 17.832 άτομα (62%). Ο αντίστοιχος αριθμός τον ίδιο μήνα πέρσι ήταν 14.429 άτομα (71%). Από το σύνολο των ανέργων οι 7.404 (26%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 3.279 (16% του συνόλου των ανέργων). Σημειώνεται ότι η μεγαλύτερη αριθμητική αύξηση σε σύγκριση με τον ίδιο μήνα πέρσι σημειώθηκε ανάμεσα στους Ευρωπαίους Πολίτες κατά 4.125 άτομα ή 126%.
* Από τους εγγεγραμμένους άνεργους, 13.630 άτομα (48%) είναι απόφοιτοι δευτεροβάθμιας γενικής ή τεχνικής εκπαίδευσης, ακολουθούν οι απόφοιτοι πρωτοβάθμιας εκπαίδευσης 7.505 άτομα (26%), οι απόφοιτοι με τριτοβάθμια εκπαίδευση 7.456 άτομα (26%), και τέλος 175 άτομα (0,6%) χωρίς μόρφωση. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

*2. Σύγκριση μεταξύ Μαρτίου και Απριλίου 2020 (μηνιαία σύγκριση):*

* Τον Απρίλιο ο αριθμός των εγγεγραμμένων ανέργων αυξήθηκε κατά 2.238 άτομα ή 8,5% σε σύγκριση με τον προηγού­μενο μήνα.
* Κατά φύλο οι άντρες αυξήθηκαν κατά 1.116 άτομα και οι γυναίκες κατά 1.122 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 30-39 χρονών κατά 663 άτομα.
* Κατά εθνότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 1.478 άτομα.
* Κατά διάρκεια ανεργίας, η μεγαλύτερη αύξηση παρουσιάστηκε στον αριθμό των ανέργων με διάρκεια ανεργίας από 6 μέχρι 12 μήνες κατά 2.118 άτομα, ενώ η μόνη μείωση που παρουσιάστηκε κατά 411 άτομα ήταν στον αριθμό των ανέργων με διάρκεια ανεργίας μέχρι 15 μέρες .
* Κατά τομέα οικονομικής δραστηριότητας, οι μεγαλύτερες αυξήσεις παρατηρήθηκαν στον τομέα του εμπορίου κατά 498 άτομα και στον τομέα των ξενοδοχείων κατά 429 άτομα.
* Κατά επαρχία, η μεγαλύτερη αύξηση καταγράφηκε στην επαρχία Λευκωσίας κατά 727 άτομα.

*3. Νέες Εγγραφές[[1]](#footnote-1) Ανέργων κατά Επαρχία και μήνα*

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |
| --- | --- | --- | --- | --- |
|  | Ιανουάριος 2020 | Φεβρουάριος 2020 | Μάρτιος 2020 | Απρίλιος 2020 |
| Λευκωσία | 1770 | 1373 | 1221 | 796 |
| Λάρνακα | 855 | 791 | 595 | 374 |
| Αμμόχωστος | 695 | 315 | 266 | 240 |
| Λεμεσός | 1389 | 1102 | 929 | 657 |
| Πάφος | 969 | 603 | 539 | 436 |
| ΣΥΝΟΛΟ  | 5678 | 4184 | 3550 | 2503 |

Γ. Συνοπτική παρουσίαση των Εξελίξεων στην Αγορά Εργασίας κατά επαρχία τον Απρίλιο του 2020 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού  | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό(2019) | 448181  | 178227 | 126188 | 76019 | 24881 | 42865 |
| Σύνολο ΑνέργωνΜεταβολή(Πίνακας 3) | 285918276 ή41% | 7143133 ή 2% | 5992742 ή 14% | 48621323 ή 37% | 63804350214%  | 42141728 ή 70% |
| Άνεργοι ΕυρωπαίοιΜεταβολή(Πίνακας 9) | 83184330 ή109% | 1155157 ή16% | 1097 154 ή 16% | 106437655% | 30502269 ή291% | 18131099 ή154% |
| Άνεργοι ΑλλοδαποίΜεταβολή(Πίνακας 9) |  1636638 ή64% |  37631 ή9% | 391126 ή48% | 330144 ή77% | 339 236 ή 245% | 204 9994% |
| Νέες Κοινοποιηθείσες κενές θέσεις (Πίνακας 14) | 231 | 64 | 35 | 33 | 7 | 92 |
| Ενεργές κενές θέσεις(Πίνακας 15) | 8834 | 1992 | 3151 | 1572 | 1290 | 829 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ:

ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΑΠΡΙΛΙΟΣ 2020

Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες τον Απρίλιο του 2020, έφτασε στα 3.615 άτομα σημειώνοντας μείωση κατά 1.181 άτομα ή 25% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 13% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 192 άτομα [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 9,204 άτομα τον Απρίλιο του 2020 σημειώνοντας αύξηση κατά 547 άτομα ή 6% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 32% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 2.310 άτομα ή 25% [βλέπε πίνακα 26].

Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας 45%, ακολουθούν οι επαρχίες Λεμεσού 29%, Λάρνακας 13%, Πάφου 12% και Αμμοχώστου 1% [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (749 άτομα), οι ανειδίκευτοι εργάτες (686 άτομα), οι απασχολούμενοι στην παροχή υπηρεσιών και πωλητές (629 άτομα), και οι νεοεισερχόμενοι (508 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (931 άτομα ή 5%). Ακολουθούν οι τομείς του εμπορίου (728 άτομα ή 8%) και των νεοεισερχομένων (508 ή 3%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 2.954 άτομα ή 82%) και ακολουθούν με πολύ μικρότερους αριθμούς οι Ευρωπαίοι πολίτες (με 244 ή 7%), τα άτομα με καθεστώς συμπληρωματικής προστασίας (με 152 ή 4%), οι αλλοδαποί (με 141 άτομα ή 4%) και οι Πόντιοι με ελληνικό διαβατήριο (με 78 άτομα ή 2%) [βλέπε πίνακα 30].

Όσον αφορά τους Ευρωπαίους πολίτες (243 άτομα), οι περισσότεροι είναι Έλληνες (66 άτομα), ή Βούλγαροι (50 άτομα) ή Ρουμάνοι (46 άτομα) ή και Βρετανοί (36 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

 Παρατηρητήριο Αγοράς Εργασίας

 Τμήμα Εργασίας

 Μάιος 2020

ΜΡη, C:\Users\MR.MR-HP\Desktop\Office\April 2020 new\Reports\ΚΕΦΑΛΑΙΟ Ι & ΙΙ -April 2020.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)